title: Regulamentul de punere în aplicare (UE) 2019/302 al Comisiei din 20 februarie 2019 de modificare a Regulamentului (CE) nr. 1484/95 în ceea ce privește stabilirea prețurilor reprezentative în sectorul cărnii de pasăre și în cel al ouălor, precum și pentru ovalbumină

text:
                  22.2.2019

                  RO

                  Jurnalul Oficial al Uniunii Europene

                  L 51/3

         REGULAMENTUL DE PUNERE ÎN APLICARE (UE) 2019/302 AL COMISIEI
         din 20 februarie 2019
         de modificare a Regulamentului (CE) nr. 1484/95 în ceea ce privește stabilirea prețurilor reprezentative în sectorul cărnii de pasăre și în cel al ouălor, precum și pentru ovalbumină
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 183 litera (b),
         având în vedere Regulamentul (UE) nr. 510/2014 al Parlamentului European și al Consiliului din 16 aprilie 2014 de stabilire a regimului comercial aplicabil anumitor mărfuri rezultate din transformarea produselor agricole și de abrogare a Regulamentelor (CE) nr. 1216/2009 și (CE) nr. 614/2009 ale Consiliului (2), în special articolul 5 alineatul (6) litera (a),
         întrucât:

                     (1)

                     Regulamentul (CE) nr. 1484/95 al Comisiei (3) a stabilit normele de aplicare a sistemului de taxe la import suplimentare și a fixat prețurile reprezentative în sectorul cărnii de pasăre și în cel al ouălor, precum și pentru ovalbumină.

                     (2)

                     Din controlul regulat al datelor pe baza cărora se stabilesc prețurile reprezentative pentru produsele din sectorul cărnii de pasăre și din cel al ouălor, precum și pentru ovalbumină, rezultă că este necesară modificarea prețurilor reprezentative pentru importurile de anumite produse, ținând cont de variațiile prețurilor în funcție de origine.

                     (3)

                     Regulamentul (CE) nr. 1484/95 ar trebui modificat în consecință.

                     (4)

                     Deoarece este necesar să se asigure aplicarea măsurii respective cât mai rapid posibil după ce devin disponibile datele actualizate, prezentul regulament ar trebui să intre în vigoare la data publicării sale,

               ADOPTĂ PREZENTUL REGULAMENT:

            Articolul 1
            Anexa I la Regulamentul (CE) nr. 1484/95 se înlocuiește cu textul din anexa la prezentul regulament.

            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 20 februarie 2019.

                  Pentru Comisie,

                  Pentru Președinte,

               Jerzy PLEWA

                  Director general

                  Direcția Generală Agricultură și Dezvoltare Rurală

            (1)  JO L 347, 20.12.2013, p. 671.

            (2)  JO L 150, 20.5.2014, p. 1.

            (3)  Regulamentul (CE) nr. 1484/95 al Comisiei din 28 iunie 1995 de stabilire a normelor de aplicare a sistemului de drepturi de import suplimentare și de fixare a prețurilor reprezentative în sectoarele cărnii de pasăre și ouălor și pentru albumina din ouă, și de abrogare a Regulamentului nr. 163/67/CEE (JO L 145, 29.6.1995, p. 47).

            ANEXĂ

                     „ANEXA I

                                 Codul NC

                                 Denumirea mărfurilor

                                 Prețul reprezentativ
                                 (în EUR/100 kg)

                                 Garanția menționată la articolul 3
                                 (în EUR/100 kg)

                                 Originea (1)

                                 0207 12 90

                                 Carcase de păsări de curte din specia Gallus domesticus, congelate, denumite «pui 65 %»

                                 121,0

                                 0

                                 AR

                                 0207 14 10

                                 Bucăți dezosate de păsări de curte din specia Gallus domesticus, congelate

                                 242,1

                                 17

                                 AR

                                 215,0

                                 26

                                 BR

                                 311,4

                                 0

                                 CL

                                 239,2

                                 18

                                 TH

                                 0207 27 10

                                 Bucăți dezosate de curcani și de curci, congelate

                                 342,1

                                 0

                                 BR

                                 354,5

                                 0

                                 CL

                                 1602 32 11

                                 Preparate nefierte din păsări de curte din specia Gallus domesticus

                                 264,4

                                 7

                                 BR

               ”

               (1)  Nomenclatorul țărilor stabilit prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7).


title: Regulamentul de punere în aplicare (UE) 2019/336 al Comisiei din 27 februarie 2019 de modificare a Regulamentului (UE) nr. 1141/2010 și a Regulamentului de punere în aplicare (UE) nr. 686/2012 în ceea ce privește statul membru raportor pentru evaluarea substanțelor 1-metilciclopropenă, famoxadon, mancozeb, metiocarb, metoxifenozid, pirimicarb, pirimifos-metil și tiacloprid (Text cu relevanță pentru SEE.)

text:
                  28.2.2019

                  RO

                  Jurnalul Oficial al Uniunii Europene

                  L 60/8

         REGULAMENTUL DE PUNERE ÎN APLICARE (UE) 2019/336 AL COMISIEI
         din 27 februarie 2019
         de modificare a Regulamentului (UE) nr. 1141/2010 și a Regulamentului de punere în aplicare (UE) nr. 686/2012 în ceea ce privește statul membru raportor pentru evaluarea substanțelor 1-metilciclopropenă, famoxadon, mancozeb, metiocarb, metoxifenozid, pirimicarb, pirimifos-metil și tiacloprid
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 19,
         întrucât:

                     (1)

                     Regulamentul de punere în aplicare (UE) nr. 686/2012 al Comisiei (2) și Regulamentul (UE) nr. 1141/2010 al Comisiei (3) a alocat Regatului Unit, în calitate de stat membru raportor, evaluarea anumitor substanțe active conținute în produse de protecție a plantelor.

                     (2)

                     Regatul Unit a prezentat, la 29 martie 2017, notificarea intenției sale de a se retrage din Uniune în temeiul articolului 50 din Tratatul privind Uniunea Europeană. Tratatele nu se vor mai aplica Regatului Unit de la data intrării în vigoare a unui acord de retragere sau, în lipsa unui acord, la doi ani după respectiva notificare, și anume începând cu data de 30 martie 2019, cu excepția cazului în care Consiliul European, în acord cu Regatul Unit, decide în unanimitate să extindă această perioadă.

                     (3)

                     Proiectul de acord de retragere, astfel cum a fost convenit între negociatori și susținut de Consiliul european (articolul 50 din Tratatul privind Uniunea Europeană), conține măsuri pentru aplicarea dispozițiilor legislației Uniunii în Regatul Unit și pe teritoriul acestuia în timpul unei perioade de tranziție după data de la care tratatele încetează să se mai aplice Regatului Unit și pe teritoriul acestuia. Dacă respectivul acord intră în vigoare, legislația Uniunii în domeniul produselor de protecție a plantelor se va aplica Regatului Unit și pe teritoriul acestuia în timpul perioadei de tranziție în conformitate cu acordul respectiv și va înceta să se aplice la sfârșitul perioadei respective. Totuși, chiar dacă acordul de retragere este ratificat de UE și de Regatul Unit, în timpul perioadei de tranziție, Regatul Unit nu poate acționa în calitate de autoritate principală pentru evaluări de risc, examinări, aprobări sau autorizații la nivelul Uniunii sau la nivelul statelor membre care acționează în comun astfel cum se menționează, printre altele, în Regulamentul (CE) nr. 1107/2009.

                     (4)

                     Prin urmare, este necesar să se aloce altor state membre evaluările substanțelor active pentru care Regatul Unit este statul membru raportor și în cazul cărora nu se preconizează luarea unei decizii înainte de 30 martie 2019 privind reînnoirea aprobării sau aprobarea. Substanțele active în cauză sunt 1-metilciclopropenă, famoxadon, mancozeb, metiocarb, metoxifenozid, pirimicarb, pirimifos-metil și tiacloprid.

                     (5)

                     Respectiva alocare ar trebui să asigure un echilibru în ceea ce privește repartizarea responsabilităților și activităților între statele membre.

                     (6)

                     Având în vedere faptul că evaluările substanțelor active în cauză se află într-un stadiu avansat și se preconizează că activitățile care urmează să fie desfășurate vor fi minore, nu ar trebui alocat un stat membru coraportor pentru evaluările respective.

                     (7)

                     Prin urmare, Regulamentul de punere în aplicare (UE) nr. 686/2012 și Regulamentul (UE) nr. 1141/2010 ar trebui modificate în consecință.

                     (8)

                     Prezentul regulament ar trebui să se aplice de la 30 martie 2019. Totuși, în cazul în care perioada de doi ani menționată la articolul 50 alineatul (3) din Tratatul privind Uniunea Europeană se prelungește, prezentul regulament ar trebui să se aplice începând din ziua următoare celei în care legislația din domeniul produselor de protecție a plantelor încetează să se mai aplice Regatului Unit și pe teritoriul acestuia, întrucât, în conformitate cu articolul 4 alineatul (3) din Regulamentul (CEE, Euratom) nr. 1182/71 al Consiliului (4), încetarea aplicării actelor stabilite la o anumită dată are loc la expirarea ultimei ore a zilei corespunzătoare respectivei date.

                     (9)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Regulamentul de punere în aplicare (UE) nr. 686/2012 se modifică în conformitate cu anexa I la prezentul regulament.

            Articolul 2
            Regulamentul (UE) nr. 1141/2010 se modifică în conformitate cu anexa II la prezentul regulament.

            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Se aplică de la 30 martie 2019.
            Totuși, în cazul în care s-a luat o decizie de prelungire a perioadei de doi ani menționate la articolul 50 alineatul (3) din Tratatul privind Uniunea Europeană, prezentul regulament se aplică din ziua următoare celei în care legislația în domeniul produselor de protecție a plantelor încetează să se mai aplice Regatului Unit și pe teritoriul acestuia.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 27 februarie 2019.

                  Pentru Comisie

                  Președintele

               Jean-Claude JUNCKER

            (1)  JO L 309, 24.11.2009, p. 1.

            (2)  Regulamentul de punere în aplicare (UE) nr. 686/2012 al Comisiei din 26 iulie 2012 de alocare către statele membre, în sensul procedurii de reînnoire, a evaluării substanțelor active (JO L 200, 27.7.2012, p. 5).

            (3)  Regulamentul (UE) nr. 1141/2010 al Comisiei din 7 decembrie 2010 de stabilire a procedurii de reînnoire a includerii unui al doilea grup de substanțe active în anexa I la Directiva 91/414/CEE a Consiliului și de stabilire a listei substanțelor în cauză (JO L 322, 8.12.2010, p. 10).

            (4)  Regulamentul (CEE, Euratom) nr. 1182/71 al Consiliului din 3 iunie 1971 privind stabilirea regulilor care se aplică termenelor, datelor și expirării termenelor (JO L 124, 8.6.1971, p. 1).

            ANEXA I
            Partea A din anexa la Regulamentul de punere în aplicare (UE) nr. 686/2012 se modifică după cum urmează:

                        (a)

                        Rubrica referitoare la 1-metil-ciclopropenă se înlocuiește cu următorul text:

                                    Substanță activă

                                    Stat membru raportor

                                    Stat membru coraportor

                                    „1-metil-ciclopropenă

                                    NL”

                        (b)

                        Rubrica referitoare la mancozeb se înlocuiește cu următorul text:

                                    Substanță activă

                                    Stat membru raportor

                                    Stat membru coraportor

                                    „Mancozeb

                                    EL”

                        (c)

                        Rubrica referitoare la metiocarb se înlocuiește cu următorul text:

                                    Substanță activă

                                    Stat membru raportor

                                    Stat membru coraportor

                                    „Metiocarb

                                    DE”

                        (d)

                        Rubrica referitoare la metoxifenozid se înlocuiește cu următorul text:

                                    Substanță activă

                                    Stat membru raportor

                                    Stat membru coraportor

                                    „Metoxifenozid

                                    SK”

                        (e)

                        Rubrica referitoare la pirimicarb se înlocuiește cu următorul text:

                                    Substanță activă

                                    Stat membru raportor

                                    Stat membru coraportor

                                    „Pirimicarb

                                    SE”

                        (f)

                        Rubrica referitoare la pirimifos-metil se înlocuiește cu următorul text:

                                    Substanță activă

                                    Stat membru raportor

                                    Stat membru coraportor

                                    „Pirimifos-metil

                                    FR”

                        (g)

                        Rubrica referitoare la tiacloprid se înlocuiește cu următorul text:

                                    Substanță activă

                                    Stat membru raportor

                                    Stat membru coraportor

                                    „Tiacloprid

                                    DE”

            ANEXA II
            În anexa I la Regulamentul (UE) nr. 1141/2010, rubrica referitoare la famoxadon se înlocuiește cu următorul text:

                           Coloana A

                           Coloana B

                           Coloana C

                           Coloana D

                           „Famoxadon

                           2012

                           FI

                           31 august 2012”


title: Regulamentul de punere în aplicare (UE) 2019/337 al Comisiei din 27 februarie 2019 de aprobare a substanței active mefentrifluconazol, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei (Text cu relevanță pentru SEE.)

text:
                  28.2.2019

                  RO

                  Jurnalul Oficial al Uniunii Europene

                  L 60/12

         REGULAMENTUL DE PUNERE ÎN APLICARE (UE) 2019/337 AL COMISIEI
         din 27 februarie 2019
         de aprobare a substanței active mefentrifluconazol, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2),
         întrucât:

                     (1)

                     În conformitate cu articolul 7 alineatul (1) din Regulamentul (CE) nr. 1107/2009, la data de 29 februarie 2016, Regatul Unit a primit, din partea societății BASF Agro B.V., o cerere de aprobare a substanței active mefentrifluconazol.

                     (2)

                     În conformitate cu articolul 9 alineatul (3) din regulamentul (CE) nr. 1107/2009, la 30 martie 2016, Regatul Unit, în calitate de stat membru raportor, a notificat solicitantului, celorlalte state membre, Comisiei și Autorității Europene pentru Siguranța Alimentară (denumită în continuare „autoritatea”) admisibilitatea cererii.

                     (3)

                     La 25 aprilie 2017, statul membru raportor a transmis un proiect de raport de evaluare Comisiei, cu o copie către autoritate, în care s-a evaluat dacă este de așteptat ca substanța activă în cauză să îndeplinească criteriile de aprobare prevăzute la articolul 4 din Regulamentul (CE) nr. 1107/2009.

                     (4)

                     Autoritatea s-a conformat articolului 12 alineatul (1) din Regulamentul (CE) nr. 1107/2009. În conformitate cu articolul 12 alineatul (3) din Regulamentul (CE) nr. 1107/2009, ea a cerut solicitantului să furnizeze informații suplimentare statelor membre, Comisiei și autorității. Evaluarea informațiilor suplimentare de către statul membru raportor a fost transmisă autorității la 1 februarie 2018, sub forma unui proiect de raport de evaluare actualizat.

                     (5)

                     La 5 iulie 2018, autoritatea a comunicat solicitantului, statelor membre și Comisiei concluzia sa (2) cu privire la faptul dacă este de așteptat ca substanța activă mefentrifluconazol să îndeplinească criteriile de aprobare prevăzute la articolul 4 din Regulamentul (CE) nr. 1107/2009. Autoritatea a pus concluzia sa la dispoziția publicului.

                     (6)

                     În ceea ce privește noile criterii de identificare a proprietăților care perturbă sistemul endocrin, introduse prin Regulamentul (UE) 2018/605 al Comisiei (3), care a intrat în vigoare la 10 noiembrie 2018, și documentul de orientare comun pentru identificarea perturbatorilor endocrini (4), din concluzia autorității reiese că este puțin probabil ca mefentrifluconazolul să fie un perturbator endocrin pe cale estrogenică, androgenică, tiroidogenică și steroidogenică. În plus, pe baza dovezilor disponibile și în conformitate cu orientările pentru identificarea perturbatorilor endocrini, este puțin probabil ca mefentrifluconazolul să fie un perturbator endocrin pentru pești, având în vedere faptul că modalitățile de testare au fost acoperite în mod corespunzător. Prin urmare, Comisia consideră că mefentrifluconazolul nu trebuie considerat ca având proprietăți care perturbă sistemul endocrin.

                     (7)

                     La 12 decembrie 2018, Comisia a prezentat Comitetului permanent pentru plante, animale, produse alimentare și hrană pentru animale raportul de reexaminare a substanței mefentrifluconazol, iar la 25 ianuarie 2019, a prezentat un proiect de regulament privind aprobarea mefentrifluconazolului.

                     (8)

                     Solicitantului i s-a oferit posibilitatea de a transmite observații cu privire la raportul de reexaminare.

                     (9)

                     Cu privire la una sau mai multe utilizări reprezentative ale cel puțin unui produs de protecție a plantelor care conține substanța activă, în special în ceea ce privește utilizările examinate și detaliate în raportul de reexaminare, s-a stabilit că sunt îndeplinite criteriile de aprobare prevăzute la articolul 4 din Regulamentul (CE) nr. 1107/2009.

                     (10)

                     Prin urmare, este oportun să se aprobe substanța mefentrifluconazol.

                     (11)

                     Cu toate acestea, în conformitate cu articolul 13 alineatul (2) din Regulamentul (CE) nr. 1107/2009 coroborat cu articolul 6 din același regulament și având în vedere cunoștințele științifice și tehnice actuale, este necesară includerea anumitor condiții și restricții. În special, este oportun să se solicite informații de confirmare suplimentare.

                     (12)

                     În conformitate cu articolul 13 alineatul (4) din Regulamentul (CE) nr. 1107/2009, anexa la Regulamentul de punere în aplicare (UE) nr. 540/2011 al Comisiei (5) ar trebui modificată în consecință.

                     (13)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Autorizarea substanței active
            Substanța activă mefentrifluconazol, cu specificațiile din anexa I, este aprobată în condițiile stabilite în anexa respectivă.

            Articolul 2
            Modificarea Regulamentului de punere în aplicare (UE) nr. 540/2011
            Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.

            Articolul 3
            Intrare în vigoare
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 27 februarie 2019.

                  Pentru Comisie

                  Președintele

               Jean-Claude JUNCKER

            (1)  JO L 309, 24.11.2009, p. 1.

            (2)  EFSA (Autoritatea Europeană pentru Siguranța Alimentară), 2018. Conclusion on the peer review of the pesticide risk assessment of the active substance BAS 750 F (mefentrifluconazole). [Concluzia evaluării inter pares a riscului utilizării ca pesticid a substanței active BAS 750 F (mefentrifluconazol)]. EFSA Journal 2018;16(7):5379, 32 pp, https://doi.org/10.2903/j.efsa.2018.5379.

            (3)  Regulamentul (UE) 2018/605 al Comisiei din 19 aprilie 2018 de modificare a anexei II la Regulamentul (CE) nr. 1107/2009 prin stabilirea unor criterii științifice pentru determinarea proprietăților care perturbă sistemul endocrin (JO L 101, 20.4.2018, p. 33).

            (4)  ECHA (Agenția Europeană pentru Produse Chimice) și EFSA (Autoritatea Europeană pentru Siguranța Alimentară), cu sprijinul tehnic al Centrului Comun de Cercetare (JRC), Andersson N, Arena M, Auteri D, Barmaz S, Grignard E, Kienzler A, Lepper P, Lostia AM, Munn S, Parra Morte JM, Pellizzato F, Tarazona J, Terron A și Van der Linden S, 2018. Guidance for the identification of endocrine disruptors in the context of Regulations (EU) No 528/2012 and (EC) No 1107/2009 [Documentul de orientare pentru identificarea perturbatorilor endocrini în contextul Regulamentelor (UE) nr. 528/2012 și (CE) nr. 1107/2009]. EFSA Journal 2018;16(6):5311, 135 pp. https://doi.org/10.2903/j.efsa.2018.5311. ECHA-18-G-01-EN.

            (5)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).

            ANEXA I

                        Denumire comună,
                        numere de identificare

                        Denumire IUPAC

                        Puritate (1)

                        Data aprobării

                        Expirarea aprobării

                        Dispoziții specifice

                        Mefentrifluconazol
                        Nr. CAS: 1417782-03-6
                        Nr. CIPAC: Neatribuit

                        (2RS)-2-[4-(4-clorofenoxi)-2-(trifluorometil)fenil]-1-(1H-1,2,4-triazol-1-il)propan-2-ol

                        ≥ 970 g/kg
                        N, N-dimetilformamida, ca impuritate, nu trebuie să depășească 0,5 g/kg în materialul tehnic.
                        Toluenul, ca impuritate, nu trebuie să depășească 1 g/kg în materialul tehnic.
                        1,2,4-(1H)-triazolul, ca impuritate, nu trebuie să depășească 1 g/kg în materialul tehnic.

                        20 martie 2019

                        20 martie 2029

                        În vederea punerii în aplicare a principiilor uniforme menționate la articolul 29 alineatul (6) din Regulamentul (CE) nr. 1107/2009, se va ține seama de concluziile raportului de reexaminare privind substanța mefentrifluconazol, în special de apendicele I și II la acesta.
                        În cadrul acestei evaluări generale, statele membre acordă o atenție deosebită:

                                    —

                                    protejării operatorilor, asigurând faptul că în condițiile de utilizare se prevede folosirea unor echipamente adecvate de protecție individuală;

                                    —

                                    protejării organismelor acvatice.

                              Condițiile de utilizare includ măsuri de atenuare a riscurilor, precum zone tampon și/sau fâșii de vegetație, dacă este cazul.
                        Solicitantul transmite Comisiei, statelor membre și autorității informații care să confirme următoarele:

                                    1.

                                    specificațiile tehnice ale substanței active astfel cum este fabricată (pe baza producției la scară comercială) și conformitatea loturilor de toxicitate cu specificațiile tehnice confirmate;

                                    2.

                                    efectul proceselor de tratare a apei asupra naturii reziduurilor prezente în apele de suprafață și în apele subterane, atunci când apele de suprafață sau subterane sunt captate pentru a fi utilizate ca apă potabilă.

                              Solicitantul transmite informațiile menționate la punctul 1 până la data de 20 martie 2020, iar informațiile menționate la punctul 2 în termen de doi ani de la data publicării de către Comisie a unui document de orientare privind evaluarea efectului proceselor de tratare a apei asupra naturii reziduurilor prezente în apele de suprafață sau subterane.

               (1)  Detalii suplimentare privind identitatea și specificațiile substanței active sunt puse la dispoziție în raportul de reexaminare.

            ANEXA II
            În partea B din anexa la Regulamentul de punere în aplicare (UE) nr. 540/2011, se adaugă următoarea rubrică:

                           Denumire comună,
                           numere de identificare

                           Denumire IUPAC

                           Puritate (1)

                           Data aprobării

                           Expirarea aprobării

                           Dispoziții specifice

                           „132

                           Mefentrifluconazol
                           Nr. CAS: 1417782-03-6
                           Nr. CIPAC: Neatribuit

                           (2RS)-2-[4-(4-clorofenoxi)-2-(trifluorometil)fenil]-1-(1H-1,2,4-triazol-1-il)propan-2-ol

                           ≥ 970 g/kg
                           N, N-dimetilformamida, ca impuritate, nu trebuie să depășească 0,5 g/kg în materialul tehnic.
                           Toluenul, ca impuritate, nu trebuie să depășească 1 g/kg în materialul tehnic.
                           1,2,4-(1H)-triazolul, ca impuritate, nu trebuie să depășească 1 g/kg în materialul tehnic.

                           20 martie 2019

                           20 martie 2029

                           În vederea punerii în aplicare a principiilor uniforme menționate la articolul 29 alineatul (6) din Regulamentul (CE) nr. 1107/2009, se va ține seama de concluziile raportului de reexaminare privind substanța mefentrifluconazol, în special de apendicele I și II la acesta.
                           În cadrul acestei evaluări generale, statele membre acordă o atenție deosebită:

                                       —

                                       protejării operatorilor, asigurând faptul că în condițiile de utilizare se prevede folosirea unor echipamente adecvate de protecție individuală;

                                       —

                                       protejării organismelor acvatice.

                                 Condițiile de utilizare includ măsuri de atenuare a riscurilor, precum zone tampon și/sau fâșii de vegetație, dacă este cazul.
                           Solicitantul transmite Comisiei, statelor membre și autorității informații care să confirme următoarele:

                                       1.

                                       specificațiile tehnice ale substanței active astfel cum este fabricată (pe baza producției la scară comercială) și conformitatea loturilor de toxicitate cu specificațiile tehnice confirmate;

                                       2.

                                       efectul proceselor de tratare a apei asupra naturii reziduurilor prezente în apele de suprafață și în apele subterane, atunci când apele de suprafață sau subterane sunt captate pentru a fi utilizate ca apă potabilă.

                                 Solicitantul transmite informațiile menționate la punctul 1 până la data de 20 martie 2020, iar informațiile menționate la punctul 2 în termen de doi ani de la data publicării de către Comisie a unui document de orientare privind evaluarea efectului proceselor de tratare a apei asupra naturii reziduurilor prezente în apele de suprafață sau subterane.”

               (1)  Detalii suplimentare privind identitatea și specificațiile substanței active sunt puse la dispoziție în raportul de reexaminare.


title: Regulamentul de punere în aplicare (UE) 2019/370 al Comisiei din 7 martie 2019 de modificare a Regulamentului (CE) nr. 1635/2006 al Comisiei de stabilire a normelor de aplicare a Regulamentului (CEE) nr. 737/90 al Consiliului, ca urmare a retragerii Regatului Unit al Marii Britanii și Irlandei de Nord din Uniune (Text cu relevanță pentru SEE.)

text:
                  8.3.2019

                  RO

                  Jurnalul Oficial al Uniunii Europene

                  L 68/1

         REGULAMENTUL DE PUNERE ÎN APLICARE (UE) 2019/370 AL COMISIEI
         din 7 martie 2019
         de modificare a Regulamentului (CE) nr. 1635/2006 al Comisiei de stabilire a normelor de aplicare a Regulamentului (CEE) nr. 737/90 al Consiliului, ca urmare a retragerii Regatului Unit al Marii Britanii și Irlandei de Nord din Uniune
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 733/2008 al Consiliului din 15 iulie 2008 privind condițiile de import al produselor agricole originare din țările terțe în urma accidentului produs la centrala nucleară de la Cernobâl (1), în special articolul 4,
         întrucât:

                     (1)

                     La 29 martie 2017, Regatul Unit al Marii Britanii și Irlandei de Nord (denumit în continuare „Regatul Unit”) a transmis notificarea intenției sale de a se retrage din Uniune în temeiul articolului 50 din Tratatul privind Uniunea Europeană. Tratatele nu se vor mai aplica Regatului Unit de la data intrării în vigoare a unui acord de retragere sau, în lipsa încheierii unui acord, la doi ani după respectiva notificare, și anume începând cu data de 30 martie 2019, cu excepția cazului în care Consiliul European, în acord cu Regatul Unit, decide în unanimitate să prelungească această perioadă. Regatul Unit va deveni, din acel moment, o țară terță.

                     (2)

                     Regulamentul (CE) nr. 1635/2006 al Comisiei (2) stabilește normele detaliate de aplicare a Regulamentului (CEE) nr. 737/90 al Consiliului (3) privind condițiile de import al produselor agricole originare din țările terțe în urma accidentului produs la centrala nucleară de la Cernobâl.

                     (3)

                     Deoarece Regulamentul (CEE) nr. 737/90 a fost modificat de mai multe ori, acesta a fost abrogat prin Regulamentul (CE) nr. 733/2008.

                     (4)

                     Regulamentul (CE) nr. 733/2008 stabilește nivelurile maxime permise de radioactivitate a anumitor produse agricole originare din țări terțe. El stabilește, de asemenea, că statele membre au obligația de a efectua controale asupra acestor produse agricole pentru a asigura respectarea nivelurilor de radioactivitate prevăzute în respectivul regulament, înainte ca produsul să fie pus în liberă circulație.

                     (5)

                     Regulamentul (CE) nr. 1635/2006 impune statelor membre să se asigure că autoritățile competente din țările terțe afectate de accidentul de la Cernobâl eliberează certificate de export care atestă că produsele pe care le însoțesc respectă nivelurile maxime permise stabilite în Regulamentul (CE) nr. 733/2008. Anumitele țări terțe în cauză sunt enumerate în anexa II la Regulamentul (CE) nr. 1635/2006.

                     (6)

                     Căderile de cesiu radioactiv care au urmat accidentului survenit la centrala nucleară de la Cernobâl, la 26 aprilie 1986, au afectat un mare număr de țări terțe. Aceste consecințe au afectat anumite zone din Regatul Unit. Întrucât cesiul-137 are o perioadă de înjumătățire de aproximativ 30 ani, contaminarea se reduce într-un ritm lent.

                     (7)

                     Anumite produse agricole originare din Regatul Unit care au fost afectate de accidentul de la Cernobâl ar putea prezenta în continuare o contaminare cu cesiu radioactiv.

                     (8)

                     De îndată ce legislația Uniunii încetează să se mai aplice Regatului Unit și în Regatul Unit, produsele agricole originare din Regatul Unit vor trebui să fie verificate în ceea ce privește contaminarea radioactivă înainte ca acestea să poată intra în Uniune.

                     (9)

                     Prin urmare, anexa II la Regulamentul (CE) nr. 1635/2006 ar trebui modificată pentru a include Regatul Unit.

                     (10)

                     Având în vedere caracterul urgent al circumstanțelor legate de ieșirea Regatului Unit din Uniunea Europeană, este necesar să se permită aplicarea cu promptitudine a măsurilor prevăzute în prezentul regulament. Prin urmare, prezentul regulament ar trebui să intre în vigoare la data publicării în Jurnalul Oficial al Uniunii Europene.

                     (11)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            În anexa II la Regulamentul (CE) nr. 1635/2006 se adaugă următoarea mențiune:

               „Regatul Unit al Marii Britanii și Irlandei de Nord”.

            Articolul 2
            Intrare în vigoare și perioada de aplicare
            Prezentul regulament intră în vigoare la data publicării în Jurnalul Oficial al Uniunii Europene.
            Prezentul regulament se aplică din ziua următoare datei la care dreptul Uniunii încetează să se aplice Regatului Unit și în Regatul Unit în temeiul articolului 50 alineatul (3) din Tratatul privind Uniunea Europeană.
            Cu toate acestea, prezentul regulament nu se aplică în niciunul dintre cazurile următoare:

                        (a)

                        până la acea dată, a intrat în vigoare un acord de retragere încheiat cu Regatul Unit în conformitate cu articolul 50 alineatul (2) din Tratatul privind Uniunea Europeană;

                        (b)

                        s-a decis prelungirea perioadei de doi ani menționată la articolul 50 alineatul (3) din Tratatul privind Uniunea Europeană.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 7 martie 2019.

                  Pentru Comisie

                  Președintele

               Jean-Claude JUNCKER

            (1)  JO L 201, 30.7.2008, p. 1.

            (2)  Regulamentul (CE) nr. 1635/2006 al Comisiei din 6 noiembrie 2006 de stabilire a normelor de aplicare a Regulamentului (CEE) nr. 737/90 al Consiliului privind condițiile de import al produselor agricole originare din țările terțe în urma accidentului produs la centrala nucleară de la Cernobâl (JO L 306, 7.11.2006, p. 3).

            (3)  Regulamentul (CEE) nr. 737/90 al Consiliului din 22 martie 1990 privind condițiile de import al produselor agricole originare din țările terțe în urma accidentului produs la centrala nucleară de la Cernobâl (JO L 82, 29.3.1990, p. 1).


title: Regulamentul de punere în aplicare (UE) 2019/506 al Comisiei din 26 martie 2019 de autorizare a introducerii pe piață a D-ribozei ca aliment nou în temeiul Regulamentului (UE) 2015/2283 al Parlamentului European și al Consiliului și de modificare a Regulamentului de punere în aplicare (UE) 2017/2470 al Comisiei (Text cu relevanță pentru SEE.)

text:
                  27.3.2019

                  RO

                  Jurnalul Oficial al Uniunii Europene

                  L 85/11

         REGULAMENTUL DE PUNERE ÎN APLICARE (UE) 2019/506 AL COMISIEI
         din 26 martie 2019
         de autorizare a introducerii pe piață a D-ribozei ca aliment nou în temeiul Regulamentului (UE) 2015/2283 al Parlamentului European și al Consiliului și de modificare a Regulamentului de punere în aplicare (UE) 2017/2470 al Comisiei
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2015/2283 al Parlamentului European și al Consiliului din 25 noiembrie 2015 privind alimentele noi, de modificare a Regulamentului (UE) nr. 1169/2011 al Parlamentului European și al Consiliului și de abrogare a Regulamentului (CE) nr. 258/97 al Parlamentului European și al Consiliului și a Regulamentului (CE) nr. 1852/2001 al Comisiei (1), în special articolul 12,
         întrucât:

                     (1)

                     Regulamentul (UE) 2015/2283 prevede că doar alimentele noi autorizate și incluse în lista Uniunii pot fi introduse pe piața Uniunii.

                     (2)

                     În temeiul articolului 8 din Regulamentul (UE) 2015/2283, s-a adoptat Regulamentul de punere în aplicare (UE) 2017/2470 al Comisiei (2), care stabilește lista Uniunii cu alimentele noi autorizate.

                     (3)

                     În conformitate cu articolul 12 din Regulamentul (UE) 2015/2283, Comisia trebuie să decidă cu privire la autorizarea și introducerea pe piața Uniunii a unui aliment nou, precum și cu privire la actualizarea listei Uniunii.

                     (4)

                     La 17 martie 2008, societatea Bioenergy Life Science, Inc. (denumită în continuare „solicitantul”) a înaintat o cerere către autoritățile competente din Regatul Unit în vederea introducerii D-ribozei pe piața Uniunii ca ingredient alimentar nou în sensul articolului 1 alineatul (2) litera (d) din Regulamentul (CE) nr. 258/97 al Parlamentului European și al Consiliului (3). Prin cerere se solicită utilizarea alimentului nou într-o varietate de alimente, inclusiv alimente destinate unor scopuri medicale speciale și înlocuitorii unei diete totale pentru controlul greutății, precum și în suplimentele alimentare, populația țintă fiind adulții și adolescenții cu vârsta de peste 14 ani.

                     (5)

                     Autoritatea competentă din Regatul Unit a solicitat informații suplimentare pentru a soluționa incertitudinile care au apărut în urma unui studiu privind toxicitatea pentru reproducere. În noiembrie 2013, solicitantul a prezentat autorității competente din Regatul Unit un dosar revizuit.

                     (6)

                     În conformitate cu articolul 35 alineatul (1) din Regulamentul (UE) 2015/2283, orice cerere de introducere pe piața Uniunii a unui aliment nou prezentată unui stat membru în conformitate cu articolul 4 din Regulamentul (CE) nr. 258/97 și care nu a făcut obiectul unei decizii finale înainte de data de 1 ianuarie 2018 beneficiază de același tratament ca și o cerere introdusă în conformitate cu Regulamentul (UE) 2015/2283.

                     (7)

                     Deși cererea de introducere pe piață a D-ribozei ca aliment nou în Uniune a fost prezentată unui stat membru în conformitate cu articolul 4 din Regulamentul (CE) nr. 258/97, ea îndeplinește, de asemenea, cerințele prevăzute în Regulamentul (UE) 2015/2283.

                     (8)

                     La data de 23 februarie 2016, autoritatea competentă din Regatul Unit a emis raportul de evaluare inițială. În respectivul raport, aceasta a ajuns la concluzia că D-riboza îndeplinește criteriile privind ingredientele alimentare noi, prevăzute la articolul 3 alineatul (1) din Regulamentul (CE) nr. 258/97.

                     (9)

                     La 17 mai 2016, Comisia a transmis raportul de evaluare inițială celorlalte state membre. Celelalte state membre au formulat obiecții motivate în termenul de 60 de zile prevăzut la articolul 6 alineatul (4) primul paragraf din Regulamentul (CE) nr. 258/97, în special în ceea ce privește lipsa datelor privind cantitatea de D-riboză liberă care poate să fie consumată ca parte a regimului alimentar normal, lipsa unor studii pe termen lung care să analizeze efectul unor doze mari de D-riboză și marja de expunere redusă pentru copiii de vârstă mică.

                     (10)

                     Având în vedere obiecțiile ridicate de celelalte state membre, Comisia a consultat Autoritatea Europeană pentru Siguranța Alimentară (denumită în continuare „autoritatea”) la 19 mai 2017, solicitându-i să efectueze o evaluare suplimentară a D-ribozei ca ingredient alimentar nou în conformitate cu Regulamentul (CE) nr. 258/97.

                     (11)

                     Într-o cerere ulterioară depusă la 2 martie 2018, solicitantul a înaintat Comisiei o cerere de protecție a datelor care fac obiectul unui drept de proprietate pentru o serie de studii prezentate în sprijinul cererii, și anume studiul privind embriotoxicitatea/teratogenicitatea D-ribozei efectuat pe șobolani (4) și studiul privind toxicitatea orală subcronică (13 săptămâni) a D-ribozei efectuat pe șobolani (5).

                     (12)

                     La 18 aprilie 2018, autoritatea a adoptat un „Aviz științific privind siguranța D-ribozei ca aliment nou” (6). Respectivul aviz respectă cerințele de la articolul 11 din Regulamentul (UE) 2015/2283.

                     (13)

                     În avizul său, autoritatea nu a stabilit că D-riboza este sigură pentru consumatori în ceea ce privește utilizările prevăzute și la nivelurile de utilizare propuse de solicitant, deoarece aportul ar depăși nivelul de 36 mg/kg de greutate corporală pe zi, care este considerat sigur. Autoritatea a constatat că datele din studiul privind embriotoxicitatea/teratogenicitatea D-ribozei efectuat pe șobolani și din studiul privind toxicitatea orală subcronică (13 săptămâni) a D-ribozei efectuat pe șobolani au servit ca bază pentru evaluarea siguranței D-ribozei. Prin urmare, autoritatea a considerat că în absența datelor din studiul privind embriotoxicitatea/teratogenicitatea D-ribozei efectuat pe șobolani și din studiul privind toxicitatea orală subcronică (13 săptămâni) a D-ribozei efectuat pe șobolani nu ar fi putut să ajungă la concluziile privind siguranța D-ribozei.

                     (14)

                     Având în vedere avizul autorității, la 22 august 2018, solicitantul și-a modificat cererea, prin eliminarea unora dintre categoriile de alimente propuse incluse în cererea inițială și prin reducerea nivelurilor maxime de utilizare pentru utilizările propuse rămase ale D-ribozei, pentru a atenua preocupările în materie de siguranță. Ca urmare a unei solicitări din partea Comisiei Europene, la 4 septembrie 2018, s-a solicitat autorității să efectueze o evaluare suplimentară a siguranței D-ribozei, luând în considerare noile utilizări propuse și noile niveluri de utilizare prezentate de solicitant. La 24 octombrie 2018, în avizul său revizuit privind siguranța D-ribozei (7), autoritatea a concluzionat că D-riboza este sigură pentru populația generală în noile condiții de utilizare propuse. Respectivul aviz respectă cerințele de la articolul 11 din Regulamentul (UE) 2015/2283.

                     (15)

                     Avizul respectiv oferă suficiente motive pentru a se stabili că D-riboza, în cazul utilizărilor și al nivelurilor de utilizare propuse, atunci când este utilizată ca ingredient în batoane din cereale, produse fine de panificație, dulciuri din ciocolată, băuturi pe bază de lapte, băuturi destinate compensării consumului energetic din cursul efortului muscular intens, în special la sportivi, băuturi izotonice și băuturi energizante, înlocuitorii unei mese pentru controlul greutății (cum sunt băuturile și batoanele), batoane destinate compensării consumului energetic din cursul efortului muscular intens, în special la sportivi, dulciuri, ceai și infuzii, respectă dispozițiile articolului 12 alineatul (1) din Regulamentul (UE) 2015/2283.

                     (16)

                     Pe baza avizului autorității, Comisia a cerut solicitantului clarificări suplimentare cu privire la justificarea revendicării dreptului de proprietate asupra studiilor și clarificări în privința afirmației sale conform căreia acesta are un drept exclusiv de a face trimiteri la studiile respective, astfel cum se menționează la articolul 26 alineatul (2) literele (a) și (b) din Regulamentul (UE) 2015/2283.

                     (17)

                     Solicitantul a declarat, de asemenea, că, la momentul în care a fost depusă cererea, el deținea drepturi de proprietate și drepturi exclusive în ceea ce privește studiile în cauză în temeiul legislației naționale și că, prin urmare, părțile terțe nu puteau să aibă acces sau să utilizeze studiile respective în mod legal. Comisia a evaluat toate informațiile furnizate de solicitant și a considerat că solicitantul a justificat în mod suficient îndeplinirea cerințelor prevăzute la articolul 26 alineatul (2) din Regulamentul (UE) 2015/2283.

                     (18)

                     În consecință, astfel cum se prevede la articolul 26 alineatul (2) din Regulamentul (UE) 2015/2283, studiul privind embriotoxicitatea/teratogenicitatea D-ribozei efectuat pe șobolani și studiul privind toxicitatea orală subcronică (13 săptămâni) a D-ribozei efectuat pe șobolani incluse în dosarul solicitantului, în absența cărora D-riboza nu ar fi putut fi evaluată de către autoritate, nu ar trebui să fie utilizate de către aceasta în beneficiul unui solicitant ulterior timp de cinci ani de la data intrării în vigoare a prezentului regulament. În consecință, introducerea pe piața Uniunii a D-ribozei în temeiul prezentului regulament ar trebui limitată la solicitantul în cauză pe o perioadă de cinci ani.

                     (19)

                     Cu toate acestea, restrângerea autorizării acestui aliment nou și a trimiterii la studiul privind embriotoxicitatea/teratogenicitatea D-ribozei efectuat pe șobolani și la studiul privind toxicitatea orală subcronică (13 săptămâni) a D-ribozei efectuat pe șobolani, incluse în dosarul solicitantului, la utilizarea exclusivă a solicitantului nu împiedică alți solicitanți să solicite o autorizație de introducere pe piață a aceluiași ingredient alimentar nou, cu condiția ca cererea lor să se bazeze pe informații obținute în mod legal, care stau la baza autorizării în temeiul prezentului regulament.

                     (20)

                     Nu trebuie depășită doza acceptabilă provenită din alimentele care conțin D-riboză, în cazul în care sunt utilizate împreună cu suplimente alimentare care conțin D-riboză. Prin urmare, este necesară informarea consumatorilor prin intermediul unei etichete adecvate.

                     (21)

                     Prin urmare, anexa la Regulamentul (UE) 2017/2470 ar trebui modificată în consecință.

                     (22)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1

               (1)   D-riboza, cu specificațiile din anexa la prezentul regulament, se include în lista cu alimentele noi autorizate a Uniunii, stabilită în Regulamentul de punere în aplicare (UE) 2017/2470.

               (2)   Pe o perioadă de cinci ani de la data intrării în vigoare a prezentului regulament numai solicitantul inițial:

                           Societatea: Bioenergy Life Science, Inc.

                           Adresă: 13840 Johnson St. NE, Minneapolis, Minnesota, 55304, SUA;

                     este autorizat să introducă pe piața Uniunii alimentul nou menționat la alineatul (1), cu excepția cazului în care un solicitant ulterior obține o autorizație pentru același aliment nou, fără a face trimitere la datele protejate în temeiul articolului 2 din prezentul regulament sau cu acordul societății Bioenergy Life Science, Inc.

               (3)   Rubrica din lista Uniunii menționată la alineatul (1) include condițiile de utilizare și cerințele de etichetare stabilite în anexa la prezentul regulament.

            Articolul 2
            Studiile cuprinse în dosarul de cerere, pe baza cărora autoritatea a evaluat alimentul nou menționat la articolul 1 și despre care solicitantul susține că îndeplinesc cerințele prevăzute la articolul 26 alineatul (2) din Regulamentul (UE) 2015/2283, nu pot fi utilizate în favoarea unui solicitant ulterior pe o perioadă de cinci ani de la data intrării în vigoare a prezentului regulament fără acordul societății Bioenergy Life Science, Inc.

            Articolul 3
            Anexa la Regulamentul de punere în aplicare (UE) 2017/2470 se modifică în conformitate cu anexa la prezentul regulament.

            Articolul 4
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 26 martie 2019.

                  Pentru Comisie

                  Președintele

               Jean-Claude JUNCKER

            (1)  JO L 327, 11.12.2015, p. 1.

            (2)  Regulamentul de punere în aplicare (UE) 2017/2470 al Comisiei din 20 decembrie 2017 de stabilire a listei cu alimente noi a Uniunii în conformitate cu Regulamentul (UE) 2015/2283 al Parlamentului European și al Consiliului privind alimentele noi (JO L 351, 30.12.2017, p. 72).

            (3)  Regulamentul (CE) nr. 258/97 al Parlamentului European și al Consiliului din 27 ianuarie 1997 privind alimentele și ingredientele alimentare noi (JO L 43, 14.2.1997, p. 1).

            (4)  Raportul V2657 al TNO pentru Bioenergy Life Science, Inc., decembrie 2005 (nepublicat).

            (5)  Raportul V99.115 al TNO pentru Bioenergy Life Science, Inc., decembrie 2005 (nepublicat).

            (6)  EFSA Journal 2018; 16(5):5265.

            (7)  EFSA Journal 2018; 16(12):5485.

            ANEXĂ
            Anexa la Regulamentul de punere în aplicare (UE) 2017/2470 se modifică după cum urmează:

                        1.

                        În tabelul 1 (Alimente noi autorizate), se adaugă următoarea ultimă coloană:
                        „Protecția datelor”

                        2.

                        În tabelul 1 (Alimente noi autorizate), se inserează următoarea rubrică în ordine alfabetică:

                                    Aliment nou autorizat

                                    Condițiile în care poate fi utilizat alimentul nou

                                    Cerințe specifice suplimentare privind etichetarea

                                    Alte cerințe

                                    Protecția datelor

                                    „D-riboză

                                       Categorie specifică de alimente

                                       Niveluri maxime

                                    Denumirea alimentului nou menționat pe eticheta produselor alimentare care îl conțin este «D-riboză».
                                    Etichetarea alimentelor care conțin D-riboză conține o mențiune conform căreia alimentele nu ar trebui să fie utilizate dacă, în aceeași zi, se consumă suplimente alimentare care conțin D-riboză.

                                    Autorizată la 16 aprilie 2019. Această includere se bazează pe dovezi științifice și date științifice care fac obiectul unui drept de proprietate, protejate în conformitate cu articolul 26 din Regulamentul (UE) 2015/2283.
                                    Solicitant: Bioenergy Life Science, Inc., 13840 Johnson St. NE, Minneapolis, Minnesota, 55304, SUA. Pe perioada protecției datelor, alimentul nou «D-riboză» este autorizat pentru introducerea pe piața Uniunii numai de către Bioenergy Life Science, Inc., cu excepția cazului în care un solicitant ulterior obține autorizația pentru alimentul nou fără a face trimitere la dovezile științifice sau la datele științifice care fac obiectul unui drept de proprietate, protejate în conformitate cu articolul 26 din Regulamentul (UE) 2015/2283, sau cu acordul societății Bioenergy Life Science, Inc.
                                    Data de încheiere a protecției datelor: 16 aprilie 2024.”

                                    Batoane din cereale

                                    0,20 g/100 g

                                    Produse fine de panificație

                                    0,31 g/100 g

                                    Dulciuri din ciocolată (cu excepția batoanelor din ciocolată)

                                    0,17 g/100 g

                                    Băuturi pe bază de lapte (cu excepția băuturilor din malț și a shake-urilor)

                                    0,08 g/100 g

                                    Băuturi destinate compensării consumului energetic din cursul efortului muscular intens, în special la sportivi, băuturi izotonice și băuturi energizante

                                    0,80 g/100 g

                                    Batoane destinate compensării consumului energetic din cursul efortului muscular intens, în special la sportivi

                                    3,3 g/100 g

                                    Înlocuitor al unei mese pentru controlul greutății (sub formă de băuturi)

                                    0,13 g/100 g

                                    Înlocuitor al unei mese pentru controlul greutății (sub formă de batoane)

                                    3,30 g/100 g

                                    Dulciuri

                                    0,20 g/100 g

                                    Ceai și infuzii (sub formă de pudră, care urmează să fie reconstituite)

                                    0,23 g/100 g

                        3.

                        În tabelul 2 (Specificații), se inserează următoarea rubrică în ordine alfabetică:

                                    Alimente noi autorizate

                                    Specificații

                                    „D-riboză

                                       Descriere

                                    D-riboza este o aldopentoză (monozaharidă) obținută prin fermentare, utilizând o tulpină de Bacillus subtilis cu deficit de transketolază.
                                    Formula chimică: C5H10O5

                                    Nr. CAS: 50-69-1
                                    Masa moleculară: 150,13 Da

                                       Caracteristici/Compoziție

                                    Aspect: uscat, cu textură de pulbere, de culoare albă până la ușor gălbuie
                                    Rotație specifică [α]D
                                       25: între – 19,0° și – 21,0°
                                    Puritatea D-ribozei (% bază uscată):
                                    98,0-102,0 % (metoda HPLC/RI (*1))
                                    Cenușă: < 0,2 %
                                    Pierdere la uscare (umiditate): < 0,5 %
                                    Claritatea soluției: transmisie ≥ 95 %

                                       Metale grele

                                    Plumb: ≤ 0,1 mg/kg
                                    Arsen: ≤ 0,1 mg/kg
                                    Cadmiu: ≤ 0,1 mg/kg
                                    Mercur: ≤ 0,1 mg/kg

                                       Criterii microbiologice

                                    Număr total pe placă: ≤ 100 UFC (*2)/g
                                    Drojdii: ≤ 100 UFC/g
                                    Mucegaiuri: ≤ 100 UFC/g
                                    Coliforme: ≤ 10 UFC/g

                                       Salmonella sp.: Negativ/25 g

               (*1)  HPLC/RI: Cromatografie în fază lichidă de înaltă performanță cu detector de indice de refracție.

               (*2)  UFC: unitate formatoare de colonii.”


title: Regulamentul de punere în aplicare (UE) 2019/507 al Comisiei din 26 martie 2019 de modificare pentru a 297-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu ISIL (Da'esh) și cu organizația Al-Qaida

text:
                  27.3.2019

                  RO

                  Jurnalul Oficial al Uniunii Europene

                  L 85/16

         REGULAMENTUL DE PUNERE ÎN APLICARE (UE) 2019/507 AL COMISIEI
         din 26 martie 2019
         de modificare pentru a 297-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu ISIL (Da'esh) și cu organizația Al-Qaida
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități asociate cu ISIL (Da'esh) și cu organizația Al-Qaida (1), în special articolul 7 alineatul (1) litera (a) și articolul 7a alineatul (1),
         întrucât:

                     (1)

                     Anexa I la Regulamentul (CE) nr. 881/2002 conține lista persoanelor, a grupurilor și a entităților cărora li se aplică înghețarea fondurilor și a resurselor economice în temeiul regulamentului respectiv.

                     (2)

                     La 22 martie 2019, Comitetul pentru sancțiuni al Consiliului de Securitate al Organizației Națiunilor Unite a hotărât să adauge o mențiune la lista persoanelor, a grupurilor și a entităților cărora ar trebui să li se aplice înghețarea fondurilor și a resurselor economice. Prin urmare, anexa I la Regulamentul (CE) nr. 881/2002 ar trebui modificată în consecință,

               ADOPTĂ PREZENTUL REGULAMENT:

            Articolul 1
            Anexa I la Regulamentul (CE) nr. 881/2002 se modifică în conformitate cu anexa la prezentul regulament.

            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 26 martie 2019.

                  Pentru Comisie,

                  Pentru Președinte,

                  Șeful Serviciului Instrumente de Politică Externă

            (1)  JO L 139 29.5.2002, p. 9.

            ANEXĂ
            În anexa I la Regulamentul (CE) nr. 881/2002 se adaugă următoarea mențiune la rubrica „Persoane juridice, grupuri și entități”:

               „Tariq Gidar Group (TGG) [alias: (a) Tehrik-e-Taliban-Tariq Gidar Group; (b) TTP-Tariq Gidar Group; (c) Tehreek-i-Taliban Pakistan Geedar Group; (d) TTP Geedar Group; (e) Tariq Geedar Group; (f) Commander Tariq Afridi Group; (g) Tariq Afridi Group; (h) Tariq Gidar Afridi Group; (i) The Asian Tigers]. Adresa: (zona de frontieră dintre Afganistan și Pakistan). Alte informații: Facțiune a organizației Tehrik-e Taliban Pakistan (TTP). Facțiunea a fost creată în Darra Adam Khel, Zonă tribală sub administrare federală (Federally Administered Tribal Area – FATA), Pakistan, în 2007. Data desemnării menționată la articolul 7d alineatul (2) litera (i): 22.3.2019.”